b'\n_START_ARTICLE_\nTour de France 1919\n_START_SECTION_\nEndringer fra 1914\n_START_PARAGRAPH_\nTre tidligere Tour de France-vinnere Fran\xc3\xa7ois Faber, Octave Lapize og Lucien Petit-Breton hadde d\xc3\xb8dd under krigen. To tidligere ryttere Philippe Thys og Odile Defraye startet i rittet. Krigen hadde kun v\xc3\xa6rt over i sju m\xc3\xa5neder, s\xc3\xa5 ingen av rytterne hadde trent nok for rittet. Det gjorde at ingen nye syklister deltok. L\xc3\xb8ypa var ogs\xc3\xa5 lengre enn tidligere. Syklistene ble delt inn i en A-kategori (profesjonelle) og en B-kategori (amat\xc3\xb8rer). Dette var f\xc3\xb8rste \xc3\xa5ret hvor arrang\xc3\xb8ren s\xc3\xb8rget for mat til rytterne.\n_START_SECTION_\nRittdetaljer\n_START_PARAGRAPH_\nJean Rossius vant den f\xc3\xb8rste etappen, men fikk 30 minutter i tillegg for \xc3\xa5 ha hjulpet Philippe Thys ulovlig. Uansett hjalp ikke det Philippe Thys som m\xc3\xa5tte bryte rittet etter et krasj. Mange syklister m\xc3\xa5tte bryte rittet underveis, og til slutt var det kun 10 ryttere som fullf\xc3\xb8rte rittet. P\xc3\xa5 den 11. etappen ble det utdelt en gul ledertr\xc3\xb8ye til lederen Eug\xc3\xa8ne Christophe. Lambot som vant rittet var til da den eldste vinneren i Tour de France.\n_START_SECTION_\nEtter rittet\n_START_PARAGRAPH_\nDen gule tr\xc3\xb8ya ble introdusert under touren, og var en s\xc3\xa5 stor suksess at den har blitt v\xc3\xa6rende siden. Lambot, som skulle vinne Tour de France ogs\xc3\xa5 i 1922, har blitt en halvglemt figur, mens ulykkesfuglen Christophe fortsatt huskes som den evige toer.'